**NOTĂ INFORMATIVĂ**

**la proiectul Hotărîrii de Guvern Cu privire la Sistemul Informatic de Gestiune a Documentelor şi Înregistrărilor**

Proiectul Hotărîrii Guvernului „Cu privire la Sistemul Informatic de Gestiune a Documentelor şi Înregistrărilor” este elaborat în scopul implementării reformei administraţiei publice centrale, fiind una din acţiunile prioritare din Programul de activitate al Guvernului Republicii Moldova „Integrarea Europeană: Libertate, Democraţie, Bunăstare (2011-2014)”, scopul fiind contribuţia la crearea unui cadru instituţional eficient, funcţional şi durabil al administraţiei publice centrale de specialitate (APCS).

Analiza care a precedat elaborarea proiectului a dus la identificarea unui sistem învechit al circuitului documentelor în cadrul APCS, fapt ce condiţionează apariţia unor deficienţe care reduc funcţionalitatea acestuia, şi anume:

1. Lipsa de operativitate în circuitul interministerial al documentelor;
2. Irosirea anuală a unor sume mari de bani pentru imprimarea şi multiplicarea actelor;
3. Circuitul în format de hârtie a documentelor asigură o transparenţă decizională parţială şi securitatea informaţională redusă a APCS.

Programul - pilot „Sistemul Informatic de Gestiune a Documentelor şi Înregistrărilor” ( în continuare Programul – pilot SIGEDIA) urmează să fie implementat în cadrul următoarelor autorităţi ale administraţiei publice centrale: Cancelaria de Stat, Ministerul Justiţiei, Ministerul Economiei, Ministerul Finanţelor, Ministerul Agriculturii şi Industriei Alimentare, Ministerul Muncii, Protecţiei Sociale şi Familiei, Ministerul Educaţiei, Ministerul Afacerilor Interne şi Ministerul Dezvoltării Regionale şi Construcţiilor.

Astfel, Sistemul Informatic de Gestiune a Documentelor şi Înregistrărilor va deveni unicul instrument de comunicare internă şi de gestionare a circuitului documentelor în cadrul autorităţilor incluse în Programul-pilot SIGEDIA, comunicarea pe suport de hârtie a acestora fiind doar cu entităţile în cadrul cărora Sistemul Informatic de Gestiune a Documentelor şi Înregistrărilor nu este, încă, disponibil.

Prin implementarea acestui Sistem se va asigura un circuit operativ şi eficient al documentelor în cadrul APCS. Acesta fiind un sistem informaţional unic de transmitere, recepţionare, înregistrare, prelucrarea, evidenţă şi păstrare a datelor, asigurând un nivel înalt de securitate a documentelor. Cheltuielile anuale pentru procurarea, imprimarea şi multiplicarea actelor se vor reduce semnificativ.

În contextul celor expuse, a fost elaborat proiectul Hotărîrii de Guvern „Cu privire la Sistemul informatic de gestiune” pe care îl prezentăm Dvs. spre examinare.

**Secretar general Victor BODIU**

**al Guvernului**